Trobada de Famílies Diverses a l’Eliana
19 de maig de 2019 15:15

Entitats, familiars i grups socials que lluiten a favor del col·lectiu LGTBI se citen el pròxim diumenge dia 19, a l’Eliana, en la III Trobada de Famílies Diverses, amb la intenció de compartir activitats i propostes.

La jornada tindrà lloc a l’entrada del Parc de la Pinada pel passeig Secondo Baldin, des de les 10 fins a les  14 hores, amb ponències i taules redones per als majors i amb tallers i contacontes per als menuts.

Està prevista la participació de la diputada provincial Isabel Garcia; coordinadores d’Igualtat i Convivència, com Elvira Garcia de l’IES l’Eliana;  el director de l’Observatori Valencià contra la LGTBIfòbia, Toño Abad,  així com escriptors i especialistes en dret.

Organitza l’associació MIRALL Camp de Túria, amb la col·laboració de la regidoria d’Igualtat de l’ajuntament de l’Eliana.

Consulteu el programa. Feu clic per a vore'l més gran.